SABUY บวก 6% ลุ้นกำไร Q2 โตเฉียด 3 เท่าตัว โบรกเคาะเป้า 50 บ. อัพไซด์ 171%
SABUY วิ่ง 6% เก็งกำไรไตรมาส 2 โตเฉียด 3 เท่าตัว แตะ 180 ลบ. รับขยายธุรกิจ ผนึกพันธมิตรหนุน โบรกแนะนำราคาเป้าหมาย 50 บ. อัพไซด์ 171%
SABUY วิ่ง 6% เก็งกำไรไตรมาส 2 โตเฉียด 3 เท่าตัว แตะ 180 ลบ. รับขยายธุรกิจ ผนึกพันธมิตรหนุน โบรกแนะนำราคาเป้าหมาย 50 บ. อัพไซด์ 171%
27 ก.ค. 2565

ผู้สื่อข่าวรายงานว่า วันนี้ (27 ก.ค.65) ราคาหุ้น บริษัท สบาย เทคโนโลยี จำกัด (มหาชน) หรือ SABUY ณ เวลา 15:03 น. อยู่ที่ระดับ 18.40 บาท บวก 1 บาท หรือ 5.75% สูงสุดที่ระดับ 18.40 บาท ต่ำสุดที่ระดับ 17.40 บาท ด้วยมูลค่าการซื้อขาย 131.75 ล้านบาท

บริษัทหลักทรัพย์ บัวหลวง ระบุว่า สำหรับก่อนหน้านี้ได้มอง SABUY เป็นบริษัทฟินเทค แต่ปัจจุบันเหมือนกับบริษัทแพลตฟอร์มมากกว่า ซึ่ง SABUY ให้บริหาร “แพลตฟอร์มไลฟ์สไตล์ดิจิทัลครบวงจร” โดยเป็นตัวกลาง ที่จะเชื่อมระหว่างผู้ให้บริการและผู้ใช้บริการ ยิ่งแพลตฟอร์มมีบริการเพิ่มมากขึ้นเท่าไร ลูกค้าที่จะเข้ามาใช้บริการยิ่งเพิ่มมากขึ้นไปในทิศทางเดียวกัน ทั้งนี้คาดกำไรไตรมาส 2 จะเติบโตอย่างแข็งแกร่ง อยู่ที่ราวประมาณ 160-180 ล้านบาท หรือเติบโต 240-280% จากช่วงเดียวกันของปีก่อน
โดย SABUY ได้ลงทุนและร่วมมือกับหลายๆ บริษัทตั้งแต่ต้นไตรมาสจนถึงปัจจุบัน ดังนั้นมีแนวโน้มที่ SABUY จะบันทึกกำไรจากการลงทุนบางส่วน ซึ่งจะเข้าไปช่วยสนับสนุนผลการดำเนินงานให้เติบโต ทำให้กำไรสุทธิในไตรมาส 2 อาจจะออกมาสูงกว่าคาดการณ์ อย่างไรก็ดีทางฝ่ายวิจัยไม่คิดว่ากำไรดังกล่าวจะมีเพียงครั้งเดียว เพราะ SABUY ยังคงเดินหน้าลงทุนในหลายบริษัทเพื่อขยายธุรกิจ โดย SABUY จะสามารถรับรู้กำไรจากการลงทุนอย่างต่อเนื่องได้ในอนาคต ทั้งนี้จึงแนะนำ “ซื้อ” กำหนดราคาเป้าหมายไว้ที่ 50 บาท